als_Latn dik_Latn sag_Latn
Rebelohen gazetarët kundër pronarit të Top Channel, Edi Ramës
Për të ndjekur mbledhjen e dy qeverive të Kosovës dhe Shqipërisë që po zhvillohet në Pallatin e Kongreseve, ka një sallë shtypi për të qëndruar gazetarët e akredituar.
Por një nga gazetarët e News24, evidenton faktin se zëdhënësit e zyrat e shtypit, kanë zgjedhur vetëm dy plazma për të ndjekur këtë aktivitet. Dhe monitorët e të dyve, janë fiksuar tek dy televizione Top News dhe A1 Report.
Gazetari Bledian Koka shkruan në një postim në rrjetin social facebook, se kjo është punë e “spin doctor” të qeverisë që kërkojnë me doemos të orientojnë mediat se ku duhet të qëndrojnë dhe si duhet të pasqyrojnë informacionin.
“Nuk është çështje thjeshtë e Edi Ramës por e spin doctorëve satelitë që i sillen përreth e duan të shohin të helmohet vetëm përmes asaj çorbe që ushqejnë ata. Dhe për këtë nuk kursejnë as sallën e gazertarëve që mbulojnë mbledhjen e dy qeverive. A thua vallë u kursye buxheti që të vendoseshin edhe tre plazma të tjera për të servirur edhe pasqyrimin e News24, ABC News e Ora news?! Por joo… se ata nuk do të ishin aq perversë sa ç’janë, përndryshe”, shkruan gazetari Koka në facebook.
als_Latn als_Latn als_Latn als_Latn als_Latn